stanford-oval/wikipedia huggingface dataset:
Greenville (Etelä-Carolina)

| Greenville |
| --- | --- |

 vaakuna

Valtio:  Yhdysvallat
Osavaltio:  Etelä-Carolina
Piirikunta:  Greenville
Pinta-ala:  
 – Kokonaispinta-ala:  77,76 km²
 – Josta vettä:  0,58 km² 
Väkiluku (2020):  70 720
 – Väestötiheys:  910 as./km²
 – Metropolialue:  928 195
Lempinimi::  G-Vegas, GVL
 
 https://www.greenvillesc.gov 
Infobox OKVirheellinen NIMI-arvo: 
Greenville on kaupunki Yhdysvaltojen Etelä-Carolinan osavaltiossa. Se toimii Greenvillen piirikunnan hallintokeskuksena. Kaupungissa asui vuoden 2020 väestönlaskennassa 70 720 asukasta. Greenville on Greenvillen metropolialueen keskus, joka on Etelä-Carolinan osavaltion suurin metropolialue. Greenvillen alue on yksi Yhdysvaltain nopeimmin kasvavista kaupunkialueista.
Maantiede

Greenville sijaitsee Etelä-Carolinan osavaltion luoteisosassa, Blue Ridge Mountains -vuorijonon aluskukkuloilla. Kaupunki on noin 230 kilometrin päässä Atlantasta, 160 kilometrin päässä Charlottesta ja 160 kilometrin päässä osavaltion pääkaupunki Columbiasta.
Talous

Greenvillen talous painottui aiemmin laajalti tekstiiliteollisuuteen, mutta kaupungin talous on sittemmin monimuotoistunut, ja monien eri alojen ulkomaalaisilla yrityksillä on nykyään toimintaa kaupungissa.
Väestö

Greenvillessä asui vuonna 2020 70 720 asukasta, joista 69,7 % oli valkoisia, 22,7 % mustia, 1,9 % aasialaisia ja 0,1 % alkuperäisasukkaita. 6,2 % oli hispaanoja tai latinoja. Ulkomailla syntyneiden osuus oli hieman yli seitsemän prosenttia.
Aiheesta muualla

Kuvia tai muita tiedostoja aiheesta Greenville (Etelä-Carolina) Wikimedia Commonsissa
Dolina Marczakowa

| Dolina Marczakowa |
| --- | --- |
 fiDolina Marczakowa 
 50°55′34″N, 20°44′02″E 
Dolina Marczakowa on kylä Masłówin kunnassa Kielcen piirikunnassa, Świętokrzyskien voivodikunnassa Puolassa. Kylä sijaitsee noin 10 kilometrin päässä Świętokrzyskien voivodikunnan pääkaupungista Kielcestä ja 3 kilometrin päässä Masłówin kunnan hallintokeskuksesta Masłówista.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Ringer (televisiosarja)

| Ringer |
| --- | --- |
 sarjan alkutunnus
Tyyli:  trilleri draama film noir
Kestoaika:  40 minuuttia
Luoja(t):  Eric C. Charmelo Nicole Snyder
Pääosissa:  Sarah Michelle Gellar Kristoffer Polaha Ioan Gruffudd Nestor Carbonell Mike Colter
Alkuperämaa:   Yhdysvallat
Alkuperäiskieli:  englanti
Verkko:   The CW  Liv
Esitetty:  13. syyskuuta 2011 –  17. huhtikuuta 2012
Tuotantokausia:  1
Jaksoja:  22
Ikäraja:  
Tuotanto
Tuottaja(t):  Sarah Michelle Gellar Peter Traugott Pam Veasey Richard Shepard
Ohjaaja(t):  Richard Shepard Rob Bailey
Käsikirjoittaja(t):  Eric Charmelo ja Nicole Snyder
Tuotantoyhtiö(t):  CBS Warner Bros. ABC Brillstein Entertainment
Aiheesta muualla
Virallinen sivusto
IMDb 
Ringer on yhdysvaltalainen The CW Television Networkin draamasarja, jonka pääosaa näyttelee Sarah Michelle Gellar. Sarjan ovat luoneet Eric Charmelo ja Nicole Snyder, jotka ovat vaikuttaneet muun muassa Supernaturalin kuudennella tuotantokaudella. Sarjan  ensimmäinen jakso esitettiin Yhdysvalloissa 13. syyskuuta 2011. Ringer jäi yhden tuotantokauden mittaiseksi, sillä alhaisista katsojaluvuista johtuen kanava ei tilannut siitä toista tuotantokautta.
Sarja kertoo nuoresta naisesta, joka alkaa elää kaksoissiskonsa henkilöllisyydellä, mutta joutuukin keskelle tämän ihmissuhdesotkuja. Suomessa sarjaa alettiin esittää valtakunnallisesti Livillä maanantain myöhäisillassa 7. kesäkuuta 2014. Aiemmin sarjaa on esitetty maksukanava Nelonen Kinolla.
Juoni

Bridget Kelly (Sarah Michelle Gellar) on entinen strippari, joka on ainoa silminnäkijä mafiapomon tekemään murhaan. FBI-agentti Victor Machado (Nestor Carbonell) haluaa Bridgetin todistavan oikeudessa mafiapomoa vastaan, mutta ennen oikeudenkäyntiä Bridget pakenee New Yorkiin kaksoissiskonsa Siobhanin (myös Gellar) luo. Kun Bridget uskoo Siobhanin tappaneen itsensä, hän ottaa tämän henkilöllisyyden ja esiintyy siskonaan. Bridgetille paljastuu, että Siobhan on pettänyt aviomiestään Andrew'ta (Ioan Gruffudd) Henryn (Kristoffer Polaha) kanssa, joka on myös hänen parhaan ystävänsä Gemman (Tara Summers) aviomies.
Rooleissa

Päärooleissa:
| 0 | 1 | 2 |
| --- | --- | --- |

| Näyttelijä | Rooli | Jaksot |
| Gellar, Sarah MichelleSarah Michelle Gellar | Kelly, Bridget/Siobhan MartinBridget Kelly/Siobhan Martin | 22 |
| Polaha, KristofferKristoffer Polaha | Butler, HenryHenry Butler | 22 |
| Gruffudd, IoanIoan Gruffudd | Martin, AndrewAndrew Martin | 22 |
| Carbonell, NestorNestor Carbonell | Machado, VictorVictor Machado | 22 |
| Colter, MikeMike Colter | Ward, MalcolmMalcolm Ward | 16 |
Sivurooleissa:
| 0 | 1 | 2 |
| --- | --- | --- |

| Näyttelijä | Rooli | Jaksot |
| Summers, TaraTara Summers | Butler, GemmaGemma Butler | 8 |
| Deutch, ZoeyZoey Deutch | Martin, JulietJuliet Martin | 18 |
| McClarnon, ZahnZahn McClarnon | Macawi, BodawayBodaway Macawi | 8 |
| Miller, BillyBilly Miller | Charlie Young | 7 |
| Dohring, JasonJason Dohring | Carpenter, Hra.Hra. Carpenter | 9 |
Jaksot

| Kausi | Kausi | Jaksot | Alkuperäinen esityspvm> Alkoi | Alkuperäinen esityspvm> Päättyi | DVD-julkaisu> Alue 1 | DVD-julkaisu> Alue 2 | DVD-julkaisu> Alue 4 |
| --- | --- | --- | --- | --- | --- | --- | --- |
|   | 1  | 22   |  2011-9-1313. syyskuuta 2011  |  2012-4-1717. huhtikuuta 2012  | —  | —  | — |
| Nro>  | Nimi | Ohjannut | Käsikirjoittanut | Alkuperäinen esityspäivämäärä | Tuotantokoodi |
| --- | --- | --- | --- | --- | --- |

 : 
 : 
 : 
 : 
 : 
 : 
 :
Tuotanto

Vuoden 2011 alussa ilmoitettiin, että Sarah Michelle Gellar esittäisi pääosaa uudessa televisiosarjassa Ringer. Pilottijakson kuvaukset alkoivat New Yorkissa maaliskuussa 2011. Gellar toimii myös sarjan vastaavana tuottajana Peter Traugottin ja Pam Veaseyn kanssa. Pilottijakson ohjasi Emmy-voittaja Richard Shepard ja sen käsikirjoittivat sarjan luojat Eric Charmelo ja Nicole Snyder. Loput jaksot kuvataan Los Angelesissa.
The CW tilasi sarjaa aluksi 13 jakson verran, kunnes 12. lokakuuta 2011 sitä tilattiin täydet 22 jaksoa.
Aiheesta muualla

Virallinen sivusto
Ringer Internet Movie Databasessa (englanniksi)
Promojuliste
Margaret Hughes

Margaret Hughes. Tate Galleryn kokoelmaan kuuluva Peter Lelyn maalaus.
Margaret Hughes (k. 1719) oli Englannin ensimmäinen tai yksi ensimmäisistä ammattimaisista naisnäyttelijöistä. Hän näytteli joidenkin tietojen mukaan Desdemonaa Shakespearen Othellossa joulukuussa 1660. Renessanssiaikana naiset eivät saaneet näytellä teatterissa, ja Englannin sisällissodan aikana uskonnolliset puritaanit kielsivät näyttelemisen miehiltäkin. Restauraation alettua näytelmäkirjailija Thomas Killigrew perusti King’s Company -teatterin ja antoi Hughesille Desdemonan roolin. King’s Companyn näyttelijöillä oli tiettyjä erivapauksia muihin kuninkaan alamaisiin verrattuna. Heitä ei esimerkiksi voinut vangita velkojen takia.
Hughes oli tunnettu suhteestaan kuninkaan serkun prinssi Rupertin kanssa. He saivat tyttären, jolle annettiin nimeksi Ruperta. Hughes oli Rupertin ainoa rakastajatar heidän yhdessäolonsa aikana, vaikka yleensä kuninkaallisen hovin miespuolisilla jäsenillä oli tapana pitää useita rakastajattaria. Rupert jätti Hughesille perinnöksi maaomaisuutta, jalokiviä ja taideteoksia. Hughesin veli kuoli kaksintaistelussa, jonka aiheena oli riita siitä, oliko kuninkaan rakastajatar Nell Gwyn kauniimpi kuin Hughes.
Claire Danes näytteli Margaret Hughesia Richard Eyren ohjaamassa elokuvassa Stage Beauty vuonna 2004.
Rooleja

| Näytelmä | Rooli |
| --- | --- |
Othello: Desdemona
The Sisters: Angellina
Ibrahim: Mirva
The Wrangling Lovers: Octavia
Tom Essence: Mrs Monylove
Pastor Fido: Gerana
Antonius ja Kleopatra : Karmion
The Rover: Valeria
The Fond Husband: Cordelia
The French Conjurer: Leonora
Staniowice

| Staniowice |
| --- | --- |
 fiStaniowice 
 50°41′10″N, 20°29′13″E 
Väestö
Väkiluku (2011):  453
Staniowice on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin kolmen kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan Staniowicessa asui 453 asukasta.
Käännös suomeksi
Vasemmiston radikaaliryhmä (Ranska)

Vasemmiston radikaaliryhmä (ransk. Groupe radical, républicain, démocrate et progressiste, RRDP) on Radikaali vasemmistolainen ryhmä Ranskan kansalliskokouksessa johon kuuluu keskusta-vasemmistolaisia puolueita. Ryhmän suurin puolue on Radikaalinen vasemmistopuolue.
Ryhmän puolueet

Radikaalinen vasemmistopuolue (ransk. Parti radical de gauche, PRG)
Yhdistynyt Guadeloupe, sosialismi ja realiteetit (ransk. Guadeloupe unie, socialisme et réalités, GUSR)
Demokraattinen liike (ransk. Mouvement démocrate, MoDem)
Yhtenäisen edistyksellisyyden liike (ransk. Mouvement unitaire progressiste, MUP)
Sekalainen vasemmisto (ransk. Divers gauche, DVG)
Mąchocice-Scholasteria

| Mąchocice-Scholasteria |
| --- | --- |
 fiMąchocice-Scholasteria 
 50°54′47″N, 20°47′02″E 
Väestö
Väkiluku (2011):  454
Mąchocice-Scholasteria on kylä Masłówin kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin 13 kilometrin päässä Świętokrzyskien voivodikunnan pääkaupungista Kielcestä ja neljän kilometrin päässä Masłówin kunnan hallintokeskuksesta Masłówista. Mąchocice-Scholasteriassa asui vuoden 2011 väestönlaskennan mukaan 454 asukasta.
Käännös suomeksi
Domaszowice

Domaszowice on muun muassa seuraavien Puolan paikkojen nimi:
Domaszowice, kunta Opolen voivodikunnassa
Domaszowice, kylä Opolen voivodikunnassa Domaszowicen kunnassa
Domaszowice, kylä Świętokrzyskien voivodikunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Domaszowice”, voi hakea sivunnimihaulla, laajalla sivunnimihaulla tai tekstihaulla.
The Great Gig in the Sky

| ”The Great Gig in the Sky” Pink Floyd |
| --- | --- | --- |

Kappaleen tiedot
 Albumilta: The Dark Side of the Moon
 Julkaistu: 1973
 Tuottaja(t): Pink Floyd
 Tyylilaji: progressiivinen rock, taiderock, albumirock
 Kesto: 04.47
 Levy-yhtiö:  Harvest  Capitol
The Dark Side of the Moonin muut kappaleet
| ”Time” (4) | ”The Great Gig in the Sky” (5) | ”Money” (6) |
The Great Gig in the Sky on Pink Floydin vuoden 1973 menestysalbumin The Dark Side of the Moonin viides kappale. Kappaleen on säveltänyt Richard Wright. Sanattoman laulumelodian improvisoi Clare Torry, joka myöhemmissä painoksissa on merkitty toiseksi säveltäjäksi.
Kappaleen teemoja ovat uskonto ja kuolevaisuus. Torryn kirkuvassa laulussa on lisäksi seksuaalisia sävyjä. Kuolemanpelkoa käsitteleviä monologeja lukuun ottamatta kappaleessa ei ole sanoituksia. Varhaisissa konserttiesityksissä yhtye käytti kappaleessa uskonnollisista toimituksista tehtyjä nauhoituksia.
Aikalaisarviossa rocklehti Rolling Stone piti kappaletta The Dark Side of the Moonin huonoimpana. Myöhemmät arviot ovat olleet myönteisempiä, ja kappaletta on jopa kuvailtu koko albumin keskipisteeksi. Vuonna 2012 Torryn laulusuoritus äänestettiin rockhistorian toiseksi parhaaksi.
Kuvaus kappaleesta

Musiikkinäytteet
Äänitiedostojen kuunteluohjeet
”The Great Gig in the Sky” on vuonna 1973 julkaistun The Dark Side of the Moon -albumin viides kappale ja samalla A-puolen viimeinen raita. Kappaleen inspiraatioina toimivat kuolema ja uskonto. Sen sävellys on muunnelma albumin 2. kappaleesta ”Breathe (in the Air)”.
Kappale alkaa Richard Wrightin soittamalla rauhallisella pianomelodialla. Myöhemmin muut soittajat liittyvät mukaan ja Clare Torry kirkuu päälle sanatonta laulua. David Gilmour säestää slide-kitaralla. Lopussa kappale rauhoittuu jälleen ja jäljelle jää vain Wrightin piano.
Kappaleen alussa ja lopussa kuullaan puhutut katkelmat. Niissä Abbey Roadin studioiden ympäristössä liikuskelleet ihmiset vastaavat kuolemanpelkoa koskevaan kysymykseen. Kappaleen aloittavaa Gerry O’Driscollin kommenttia on kuvailtu stoalaiseksi:
»And I am not frightened of dying. Any time will do, I don’t mind. Why should I be frightened of dying? There’s no reason for it – you’ve got to go sometime.» 
(suom. Minä en pelkää kuolemaa. Milloin tahansa käy, samapa se. Miksi minun pitäisi pelätä kuolemaa? Siihen ei ole syytä, joskus on mentävä.)
Kappaleen päättävää Patricia ”Puddie” Wattsin lausahdusta puolestaan on luonnehdittu ”uhmakkaan epävarmaksi”.
»I never said I was frightened of dying.» 
(suom. En missään vaiheessa sanonut pelkääväni kuolemaa.)
Historia > Taustaa

”The Great Gig in the Sky” sai alkunsa Richard Wrightin studiojammailusta. David Gilmourin ja Roger Watersin kannustamana Wright kehitteli sointujensa pohjalta kokonaisen kappaleen, jota päätettiin käyttää yhtyeen seuraavalla albumilla. Kappaleen työnimiä olivat ”The Religion Song” (”Uskontolaulu”) ja ”The Mortality Sequence” (”Kuolevaisuus-kohtaus”).
Historia > Äänitykset

The Dark Side of the Moonia äänitettiin kesäkuusta 1972 tammikuuhun 1973. ”The Great Gig in the Skyn” pohjaraita äänitettiin 25. kesäkuuta 1972.
Äänitysten lopulla Wright ehdotti, että ”The Great Gig in the Skyta” elävöitettäisiin laululla. Gilmourin mukaan yhtye halusi kappaleeseen ”tytön, joka huutaisi kuin saisi orgasmin”. Ehdokkaita olivat ainakin Madeline Bell ja Doris Troy. Studioteknikko Alan Parsonsin suosituksesta yhtye päätyi kuitenkin käyttämään Clare Torrya. Vuosia myöhemmin Parsons muisteli kuulleensa Torryn laulavan The Doorsin kappaleen ”Light My Fire”, mutta todellisuudessa Torry ei ollut levyttänyt yhtäkään yhtyeen kappaletta. Todennäköisesti Parsons oli kuullut Torryn laulavan Top of the Pops -cover-albumeilla. Hän oli lisäksi aiemminkin äänittänyt Torryn laulua.
Torryn mukaan yhtyeen jäsenet antoivat hänelle melko vapaat kädet kappaleen äänittämiseen. Ensimmäisellä otolla Torry improvisoi kappaleeseen tyypillisiä pop- ja rock-sanoituksia (”Ooh-aah, baby, baby — yeah, yeah, yeah...”). Yhtyeen jäsenet eivät kuitenkaan pitäneet tästä ja kehottivat laulamaan pitempiä nuotteja. Lopulta Torry päätti käyttää ääntään kuin soitinta ja lauloi kappaleeseen korkeita ja tunteikkaita, gospel-vaikutteisia melodioita ilman sanoja. Tekniikka oli uuvuttava, joten kappale äänitettiin varsin nopeasti eikä siitä tehty montakaan ottoa. Gilmourin suosituksesta toinen otto oli ensimmäistä ”tunteellisempi”. Gilmour olisi halunnut Torryn jatkavan, mutta kolmannen oton puolivälissä tämä huomasi toistavansa itseään ja lopetti laulamisen.
Gilmour on muistellut tapahtunutta hieman toisin. Hänen mukaansa Torry lauloi ”ehkä puolisen tusinaa” ottoa. Yhtyeen jäsenet antoivat Torrylle ehdotuksia siitä, miten laulun dynamiikka voisi vaihdella. Gilmourin mukaan Torry ei olemuksensa puolesta tehnyt vaikutusta vaan näytti ”kiltiltä englantilaiselta kotirouvalta”. Albumille päätynyt lauluraita koostettiin useista otoista valitsemalla niiden parhaat osat. Roger Watersin mukaan Torrylle kerrottiin kappaleen käsittelevän kuolemaa, minkä jälkeen hän lauloi sen yhdellä kokonaisella otolla.
Lauluraita äänitettiin tammikuussa 1973. Äänityspäivä osui sunnuntaille, joten Torrylle maksettiin laulusuorituksesta kaksinkertainen palkkio eli 30 puntaa. Yhtye lahjoitti hänelle lisäksi kaksi konserttilippua. Torry oli alkuun tyytymätön suoritukseensa eikä uskonut sen päätyvän lopulliselle albumille. Yhtyeen jäsenet sen sijaan olivat vaikuttuneita. Lyhyitä pätkiä Torryn laulusta käytettiin myös kappaleen ”Speak to Me” lopussa. Albumin äänitykset valmistuivat pari viikkoa Torryn vierailun jälkeen.
Puhekatkelmia varten Waters kehitteli noin 20 kysymystä, joita kyseltiin studion henkilökunnalta ja heidän omaisiltaan. Yksi niistä oli: ”Pelkäätkö kuolemaa?” Vastauksen tähän antoivat muun muassa Abbey Roadin studioiden ovimies Gerry O’Driscoll sekä Pink Floydin kiertuehenkilökuntaan kuuluneen Peter Wattsin vaimo Patricia ”Puddie” Watts. Heidän ajatuksensa kuolemanpelosta kuullaan ”The Great Gig in the Skyn” alussa ja lopussa. Erityisen tyytyväinen yhtye oli O’Driscolliin, jonka omaperäiset ”kadunmiehen” viisaudet ”osuivat asian ytimeen”.
Historia > Konserttiesitykset

Varhaisissa konserttiesityksissä yhtye soitti ”The Great Gig in the Skyn” aikana nauhoituksia uskonnollisista toimituksista. Lauluosuutta ei tuolloin vielä ollut äänitetty. Vuodesta 1973 alkaen Torry vieraili ajoittain Pink Floydin konserteissa laulamassa kappaletta. Ensimmäisestä esityksestä hänelle maksettiin sata puntaa. Knebworthissa vuonna 1990 soitetusta konsertista on olemassa myös videotaltiointi. Muun kuin Torryn esittämä kappale löytyy useilta Pink Floydin livealbumeilta ja -videoilta, ja yhtyeen jäsenet ovat esittäneet sitä myös soolokonserteissaan.
Historia > Oikeudenkäynti

Alkuperäisellä albumilla ”The Great Gig in the Sky” merkittiin Wrightin tekemäksi. 2000-luvun alussa tuolloin jo eläköitynyt Torry haastoi Pink Floydin ja EMI Recordsin oikeuteen kappaleen tekijänoikeuksista. Hän kertoi harkinneensa asiaa pitkään, mutta lykänneensä päätöstä oikeudenkäyntikulujen ja vaikeaksi työntekijäksi leimautumisen pelossa.
Torry perusteli vaatimuksiaan käyttämällään erityisellä laulutekniikalla ja katsoi, että hänen suorituksensa oli keskeisessä roolissa lopullisen sävellyksen muotoutumisessa. Oikeus piti vaatimuksia perusteltuna, ja vuonna 2005 juttu sovittiin oikeussalin ulkopuolella. Sopimuksen yksityiskohtia ei paljastettu julkisuuteen, mutta sittemmin ilmestyneillä uusintapainoksilla Torry on merkitty lauluosuuksien säveltäjäksi (”vocal composition – – by Clare Torry”).
Vastaanotto

| 0 | 1 | 2 |
| --- | --- | --- |
| ” | Se on upea sointukulku. Mielestäni ”The Great Gig in the Sky” ja ”Us and Them” ovat Rickin parhaat biisit – molemmat ovat hyvin kauniita. | ” |
– Roger Waters vuonna 2012.
Rolling Stonen tuoreeltaan julkaistussa arvostelussa Lloyd Grossman piti kappaletta ”The Great Gig in the Sky” The Dark Side of the Moonin huonoimpana raitana. Grossmanin mukaan sitä olisi voinut lyhentää tai sen olisi voinut jopa jättää kokonaan pois. Joulukuussa 2003 lehti valitsi The Dark Side of the Moonin kaikkien aikojen 43. parhaaksi albumiksi. ”The Great Gig in the Skyn” arvostelu oli tuolloin toisenlainen: kappaleen vetovoimaa kuvattiin ”elokuvamaiseksi” ja Torryn suoritusta ”aariaksi”. Vuonna 2012 Rolling Stonen lukijat äänestivät kappaleen rockhistorian toiseksi parhaaksi laulusuoritukseksi. Ensimmäinen oli Queenin ”Bohemian Rhapsody”.
Mojo Magazinen vuonna 1998 julkaistun artikkelin mukaan ”lopputulos ylitti yhtyeen hurjimmatkin odotukset ja muotoutui erääksi albumin tunteellisimmista hetkistä.” Tom Moonin 1,000 Recordings to Hear Before You Die (2008) huomauttaa, että Pink Floydin jäsenten laulusuoritukset The Dark Side of the Moonilla on lausuttu ”pilvenpolttajan välinpitämättömyydellä”. Torryn laulusuorituksen ”tornadomainen kiertoliike” on tähän ilmeinen poikkeus ja määrittelee samalla koko kappaletta. AllMusic-sivustolla Stewart Mason kuvailee ”The Great Gig in the Skyta” The Dark Side of the Moonin ”keskipisteeksi” ja erääksi Pink Floydin ”kylmäävimmistä” kappaleista. Yleistunnelma on juhlallinen ja ”haudantakainen” (funereal). Laulusuoritus herättää mielikuvia sekä ”seksuaalisesta hurmiosta” että ”naispaholaisten valituksesta”, ja Gilmourin laulumelodiaa mukaileva slidekitara tarjoaa hienovaraisen loppusilauksen.
Muu käyttö

”The Great Gig in the Sky” tuli tuoreeltaan suosituksi amsterdamilaisten seksinäytösten säestyksenä. Vuonna 1990 australialaisen radiokanavan kuuntelijat äänestivät sen ”maailman parhaaksi rakastelun taustamusiikiksi” (The World’s Best Song To Make Love To). Vuonna 1994 kappaletta käytettiin Neurofen-päänsärkylääkkeen mainoksen taustamusiikkina.
Zagat Survey Music Guiden (2003) mukaan yhdysvaltalaiseen opiskelijakulttuuriin kuuluu Ihmemaa Oz -elokuvan (1939) katsominen Pink Floyd -säestyksellä. Pyörremyrskykohtaukseen teos suosittelee ”The Great Gig in the Skyta”.
Muusikot

Clare Torry – laulu
Richard Wright – piano ja urut
David Gilmour – konsoli steel-kitara
Roger Waters – basso ja nauhatehosteet
Nick Mason – rummut ja lyömäsoittimet
Richard Wright vuonna 1971.
Clare Torry vuonna 2003.
Dąbrowa (Kielcen piirikunta)

| Dąbrowa |
| --- | --- |
 fiDąbrowa 
 50°54′29″N, 20°41′17″E 
Väestö
Väkiluku (2011):  1 073
Dąbrowa on kylä Masłówin kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin kuuden kilometrin päässä Świętokrzyskien voivodikunnan pääkaupungista Kielcestä ja kolmen kilometrin päässä Masłówin kunnan hallintokeskuksesta Masłówista. Dąbrowassa asui vuoden 2011 väestönlaskennan mukaan 1 073 henkilöä.
Käännös suomeksi
Kotikatu
Taustaa

Kotikadun alkaessa sarja oli perhedraama, jossa seurattiin lähinnä kahden samassa rapussa asuvan perheen, Mäkimaiden ja Luotoloiden elämää. Myöhemmin sarjaan lisättiin myös Lappeenrannasta Helsinkiin muuttaneet Partaset. Kotikatuna toimi tuotantokauteen 2004–2005 asti Helsingin Korkeavuorenkatu Johanneksenkirkon kohdalla, kunnes kotikatulaiset muuttivat alkuvuodesta 2005 Helsingin Kallioon. Syynä tähän oli Ylen säästötoimet, sillä sarjaa kuvattiin vuokratiloissa Tähtitorninmäellä ja nyt uudet tilat olivat Ylen omilla studioilla Pasilassa. Käytännön syistä myös sarjan miljöö siirrettiin lähemmäs uusia studioita.
Joidenkin yleisötutkimusten mukaan sarjassa tapahtui liian vähän ja sen katsojaluvut olivat laskussa, Ylessä pohdittiin sarjan lopettamista. Syksyllä 2008 Kotikadun vastaavaksi tuottajaksi palkattiin aiemmin Salattujen elämien tuottajana työskennellyt Marko Äijö , jonka tehtävänä oli tuoda Kotikatu nykyaikaan. Keväällä 2009 sarjaan lisättiin uusia nuoria henkilöhahmoja ja vanhoille hahmoille kirjoitettiin yllättäviä ja yhtäkkisiä juonenkäänteitä. Kotikatu oli nyt hajanaisempi ja sen tapahtumat sijoittuivat useampien yksittäisten perheiden elämään; olivathan sarjan alkuaikojen lapset jo kasvaneet aikuisiksi. Keväällä 2009 myös sarjan kuvakerrontaa päivitettiin ja aiemmin käytetystä monikameratekniikasta siirryttiin yhteen kameraan. Seuraavana syksynä torstaisin esitetyt 45 minuutin jaksot jaettiin torstaille ja perjantaille puolen tunnin jaksoiksi. Uuden tuottajan tekemät muutokset aiheuttivat paljon keskustelua ja saivat paljolti negatiivisen vastaanoton – sarjan "pelastamiseksi" tehtiin jopa adressi. Osa sarjan näyttelijöistä ei myöskään hyväksynyt millaisiksi heidän hahmonsa kirjoitettiin. Rauhalan tekemät uudistukset kuitenkin joiltakin osin onnistuivat, sillä sarjan katsojaluvut nousivat.
Syksyllä 2010 Kotikadun tuottajaksi palkattiin Marina Meinander, jonka tehtävänä oli palauttaa Kotikatuun jälleen piirteitä "vanhasta Kotikadusta". Hän toi sarjaan yhteiskunnallisia aiheita, joista yksi oli keväällä 2011 esitetty raiskaus. Aihe herätti katsojissa ristiriitaisia reaktioita, sillä joidenkin mielestä aihetta käsiteltiin sarjassa liian kauan.
Jaksot

Luettelo televisiosarjan Kotikatu jaksoista
Sarjan hahmot

Luettelo televisiosarjan Kotikatu henkilöistä
Sarjan tekeminen

Yksi Kotikadun tuotantokausi sisälsi 32–37 jaksoa. Aiemmin sarjaa kuvattiin kahdella kameralla, mutta myöhemmin siirryttiin yhden kameran tekniikkaan ja samalla erikoislähikuvien määrää lisättiin.